Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Martina Džuganová, Ing.
Organizácia: Národný ústav certifikovaných meraní vzdelávania, Žehrianska 9, Bratislava 
Pozícia: Zamestnanec pre logistiku meraní, 4.3
Znalosť jazykov: ruský B2, nemecký B2

2. Zahraničná pracovná cesta (ZPC):
Štát, mesto: Praha, Česká republika
Vykonaná v dňoch: 12.06.2013 – 14.06.2013
Názov prijímajúcej organizácie: Oddělení mezinárodní spolupráce České školní inspekce (ČŠI)
Účel cesty: účasť na stretnutí Společný workshop České republiky a Slovenské republiky k mezinárodním šetřením
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:

12.06.2013

- cesta Bratislava – Praha
- individuálna príprava na workshop

13.06.2013 

9.00 – 9.15	Zahájenie
9.15 – 11.00	Blok 1 – diskusia k príprave národných zverejnení výsledkov testovania TIMSS 2011 a PIRLS 2011 (spoločná správa kombinujúca výsledky žiakov v matematické, prírodovednej a čitateľskej gramotnosti)
11.00 – 12.30	Blok 2 – diskusia postupov pri zverejňovaní uvoľnených úloh z testovania TIMSS 2011 a PIRLS 2011 a k analýzam dát z jednotlivých dotazníkov. Jednanie k možnostiam spolupráce pri príprave ďalších cyklov testovania TIMSS, PIRLS a PISA
12.30 – 13.00	Obed
13.00 – 15.30	Blok 3 – konzultácia postupu prípravy na pilotné testovanie PISA 2015 – preklady testovacích materiálov a dotazníkov. Predstavenie prvých výsledkov aktivity 4.3 – učiteľských dotazníkov.
15.30 – 17.00	Závery a ukončenie workshopu.

14.06.2013

- individuálne spracovanie informácií z workshopu 
- cesta Praha - Bratislava

4. Stručný priebeh rokovaní:
Workshop prebehol na základe stanoveného harmonogramu. Počas neho boli prebraté jednotlivé medzinárodné štúdie, realizované v Českej republike a na Slovensku. Jednotliví účastníci, zodpovední za priebeh štúdií v ČR predstavili celkový priebeh, administráciu, vyhodnocovanie a analýzu výsledkov. Ponúka sa možnosť prípravy spoločných správ z dotazníkových prieskumov a testovaní TIMSS, PIRLS a PISA.

5. Odporúčané závery:
Oddelenie medzinárodných meraní Českej republiky predstavilo medzinárodné štúdie, ktoré boli v Českej republike realizované. V súvislosti s realizáciou medzinárodnej štúdie TIMSS a PIRLS bola prezentovaná Zbierka uvoľnených úloh PIRLS 2011. Národná koordinátorka štúdie predstavila jej jednotlivé časti. V publikácii budú okrem uvoľnených úloh aj návody na kódovanie, krátky opis úlohy a rovnako úlohy od učiteľov, ktorí sa zúčastnili školenia na tvorbu úloh z oblasti čitateľskej gramotnosti.
V bloku venovanom medzinárodnému testovaniu PISA a učiteľským dotazníkom predstavila národná koordinátorka PISA celkový priebeh medzinárodnej štúdie PISA 2012. Objasnila priebeh spracovania dát na národnej úrovni v medzinárodnom kontexte a prípravu národnej a tematickej správy. Ďalšia časť bola venovaná príprave výskumu PISA 2012. Keďže v súčasnosti prebieha proces prekladov, verifikácie a celkovej prípravy jej realizácii, bolo zaujímavé porovnať a vymeniť si skúsenosti aj z tejto oblasti. 
Česká republika v rámci publicity využila možnosti v značnej miere, čo vnímam veľmi pozitívne. Žiaci a jednotlivé školy a učitelia, zúčastňujúci sa vyplnenia učiteľských dotazníkov, boli odmenení darčekovými predmetmi (pero, futbalová lopta,...). Bolo by prínosom, ak by spolupráca so školami v Slovenskej republike bola ocenená podobným spôsobom.
Český a slovenský tím sa dohodol, že by bolo zaujímavé, ak by sa vzájomne podieľal na príprave spoločnej správy TIMSS, PIRLS, PISA, prípadne dotazníkových prieskumov.

6. Prehľad prinesenej dokumentácie a miesto jej uloženia:

Žiadna dokumentácia nebola prinesená.

7. Osobitne vyhotovený očakávaný prínos ZPC:
Pracovná cesta splnila svoj účel. Pozitívne vnímam možnosť porovnania postupov pri tvorbe národných a tematických správ jednotlivých medzinárodných štúdií. Keďže vzdelávacie systémy v ČR a SR sú veľmi podobné, je možnosť prípravy spoločných správ v budúcnosti v rámci testovaní TIMSS, PIRLS, PISA. 

8. Spôsob zverejnenia výsledkov ZPC, prenos získaných informácií
Výsledky ZPC nebudú zverejnené.

Svojím podpisom súhlasím so zverejnením správy na internete.

Správu vypracoval: Martina Džuganová

Dátum: 24.06.2013

Správu schválil: